Document ID: 31996R0387

KOMISSION ASETUS (EY) N:o 387/96,
annettu 1 päivänä maaliskuuta 1996,
asetusten (ETY) N:o 2698/93 ja (EY) N:o 1590/94 muuttamisesta ja neuvoston asetuksen (EY) N:o 3066/95 mukaisesti Eurooppa-sopimuksissa määrättyjen yhteisön tariffikiintiöiden mukaisesti sianliha-alalla käytettävissä olevien määrien vahvistamisesta 1 päivästä huhtikuuta 30 päivään kesäkuuta 1996
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen maataloustuotteita koskevien myönnytysten tekemisestä tariffikiintiöinä ja Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1) ja erityisesti sen 8 artiklan,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (2), sellaisena kuin se on viimeksi muutettuna asetuksella (EY) N:o 3290/94 (3), ja erityisesti sen 22 artiklan,
sekä katsoo, että
yhteisön Puolan tasavallan, Unkarin tasavallan sekä entisen T Osekin ja Slovakian liittotasavallan kanssa tekemien väliaikaisten sopimusten mukaisen järjestelmän soveltamista koskevista yksityiskohtaisista säännöistä sianliha-alalla 30 päivänä syyskuuta annetussa komission asetuksessa (ETY) N:o 2698/93 (4), sellaisena kuin se on viimeksi muutettuna asetuksella (EY) N:o 2416/95 (5), sekä yhteisön sekä Bulgarian ja Romanian välisissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla 30 päivänä kesäkuuta 1994 annetulla komission asetuksella (EY) N:o 1590/94 (6), sellaisena kuin se on viimeksi muutettuna asetuksella (EY) N:o 2252/95 (7), annetaan tiettyjä sianliha-alan tuotteita koskevia myönnytyksiä,
neuvottelut kyseisten valtioiden kanssa ovat käynnissä Eurooppa-sopimusten lisäpöytäkirjojen tekemiseksi; väliaikaiset lisäpöytäkirjat liittyvät ainoastaan lisäpöytäkirjojen kaupallisiin seikkoihin; liian lyhyiden määräaikojen vuoksi väliaikaiset lisäpöytäkirjat eivät voi kuitenkaan tulla voimaan 1 päivänä tammikuuta 1996; tämän vuoksi on suotavaa toteuttaa autonomisesti ja väliaikaisesti Eurooppa-sopimuksissa määrättyjä maatalouden myönnytyksiä koskevia sopeuttamistoimenpiteitä; kyseisiä toimenpiteitä on sovellettava 1 päivästä tammikuuta 30 päivään kesäkuuta 1996,
käytettävissä olevien määrien oikeudenmukaisen jakautumisen varmistamiseksi olisi toisaalta otettava huomioon vuoden 1996 ensimmäisen vuosineljänneksen aikana jo myönnetyt määrät sekä uudet määrät ja toisaalta on tarpeen ottaa huomioon Euroopan yhteisön ja Bulgarian välillä kirjeenvaihtona tehdystä sopimuksesta tehty neuvoston päätös 94/391/EY (8) sekä Euroopan yhteisön ja Romanian välillä kirjeenvaihtona tehdystä sopimuksesta tehty neuvoston päätös 94/392/EY (9),
käytettävissä olevien määrien tuontitodistukset 1 päivän tammikuuta ja 31 päivän maaliskuuta 1996 välisen ajanjakson osalta on jo annettu asetusten (ETY) N:o 2698/93 ja (EY) N:o 1590/94 perusteella; tämän vuoksi olisi vahvistettava 1 päivän huhtikuuta ja 30 päivän kesäkuuta välisenä ajanjaksona käytettävissä olevat määrät ottaen huomioon kyseiselle ajanjaksolle myönnetyt määrät ja vahvistetut kiintiöt; sopusointuisen uusiin säännöksiin siirtymisen varmistamiseksi ja erityisesti sen varmistamiseksi, että määrät, jotka on tuotu 1 päivästä tammikuuta 1996 alkaen edellä mainittujen asetusten puitteissa, saavat 20 prosentin alennuksen tullimaksuista, olisi säädettävä liikaa maksettujen määrien palauttamisesta,
asetuksen (EY) N:o 3066/95 mukaisesti on myönnetty uusia CN-koodeihin 1501 00 19 ja 1601 00 91 liittyviä tariffikiintiöitä, joihin sovelletaan kiinteää tullimaksua; tämän vuoksi on tarpeen lisätä kyseiset tuotteet asetuksen (ETY) N:o 2698/93 liitteeseen I, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2698/93 1 artiklan ensimmäinen alakohta seuraavasti:
"Tämän asetuksen liitteessä I määrättyihin ryhmiin 1, 2, 3, 4, H1, H2, 5, 6, 7, 8, 9, 10, 11, 12 ja 13 kuuluvilta tuotteilta vaaditaan tuontitodistus niitä väliaikaisten sopimusten 14 artiklan 2 ja 4 kohdassa vahvistetun menettelyn mukaisesti yhteisöön tuotaessa."
2 artikla
Korvataan asetuksen (ETY) N:o 2698/93 liitteet I ja II tämän asetuksen liitteillä I ja II.
3 artikla
Korvataan asetuksen (EY) N:o 1590/94 liite I tämän asetuksen liitteellä III.
4 artikla
Asetuksen (ETY) N:o 2698/93 liitteessä I ja asetuksessa (EY) N:o 1590/94 tarkoitettuihin ryhmiin 1, 2, 3, 4, H1, H2, 5, 6, 7, 8, 9, 10, 11, 12, 13, 14, 15, 16 ja 17 kuuluvien tuotteiden 1 päivän huhtikuuta ja 30 päivän kesäkuuta 1996 välisenä ajanjaksona käytössä olevat määrät ovat tämän asetuksen liitteessä IV.
5 artikla
Ryhmiin 1, 2, 3, 4, H1, H2, 5, 6, 7, 8, 9, 10, 11, 12, 13, 14, 15, 16 ja 17 kuuluvien ja 1 päivästä tammikuuta 1996 alkaen käyttöönotetuilla todistuksilla tuotujen tuotteiden osalta palautetaan kyseisille toimijoille liikaa maksetut määrät.
6 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä maaliskuuta 1996.

Labels: 3
15
17
18